Diari Oficial de la Generalitat Valenciana


Sumari del DOGV 6863, del 17-09-2012 (2012/8535)

ACORD de 14 de setembre de 2012, del Consell, pel qual s'aprova definitivament el Progra-ma per a la Sostenibilitat i la Qualitat de Vida i el Projecte Ruta Verda La Cueva.
----------------------------------------------------------------------------------------------------------------------------------------------------------------------------

### Dades del document

Número de DOGV
:   6863

Data del DOGV
:   17-09-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/8535


Data del document
:   14-09-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Acord

ACORD de 14 de setembre de 2012, del Consell, pel qual s'aprova definitivament el Progra-ma per a la Sostenibilitat i la Qualitat de Vida i el Projecte Ruta Verda La Cueva. [2012/8535]  
El Consell, en la reunió del dia 14 de setembre de 2012, va adoptar l'acord següent:  
Vist l'expedient remés per l'Ajuntament de Jacarilla relatiu al Programa per a la Sostenibilitat i la Qualitat de Vida i al Projecte Ruta Verda La Cueva, promogut per l'Ajuntament de Jacarilla, i de conformitat amb els següents  
  
Antecedents de fet  
  
Primer. Per Resolució de l'Alcaldia de l'Ajuntament de Jacarilla, de data 11 de juliol de 2011, es va acordar sotmetre el Programa per a la Sostenibilitat i la Qualitat de Vida Ruta Verda La Cueva a informació pública durant un mes, i se'n va publicar l'anunci en el Diari Oficial de la Comunitat Valenciana número 6576, de data 29 de juliol de 2011, i en el diari La Verdad, de 18 de juliol de 2011. Durant el període d'exposició al públic no es van presentar al·legacions. El Ple de l'Ajuntament de Jacarilla, en la sessió de 26 de setembre de 2011, va aprovar provisionalment el programa de referència.  
Esta tramitació deriva de l'efectuada per l'Ajuntament de Jacarilla en relació amb el Projecte Ruta Verda La Cueva, que es va sotmetre a informació pública per un termini d'un mes pel Decret de l'Alcalde de data 16 de desembre de 2008, i se'n van inserir anuncis en el diari La Verdad de 26 de desembre de 2008 i en el Diari Oficial de la Comunitat Valenciana número 5930, de 12 de gener de 2009. Després del pertinent període d'exposició pública, en el qual no es van presentar al·legacions, va ser aprovat provisionalment pel Ple de l'Ajuntament de Jacarilla en sessió de data 24 de febrer de 2009.  
Una vegada instada l'aprovació definitiva autonòmica, des del Servici Territorial d'Urbanisme de la conselleria competent en matèria de territori, es va detectar que l'Ajuntament de Jacarilla no havia tramitat el programa de què derivava el projecte. Es va reiterar el requeriment esmentat amb l'advertència de caducitat, i després d'haver transcorregut àmpliament el termini de tres mesos marcat per l'article 92 de la Llei de Règim Jurídic de les Administracions Públiques i del Procediment Administratiu Comú, en data 28 de gener de 2011 la Comissió Territorial d'Urbanisme d'Alacant va acordar declarar la caducitat del procediment d'aprovació definitiva del Projecte Ruta Verda La Cueva, amb el consegüent arxivament. Posteriorment, amb data 18 de febrer de 2011, es va rebre nova documentació referent al programa per a la sostenibilitat i la qualitat de vida que es desenrotlla en el Projecte Ruta Verda "La Cueva".  
  
Segon.   
1. La documentació del programa consta de:  
a) Memòria descriptiva i justificativa.  
b) Relació de projectes que desenrotllaran el programa.  
c) Cronograma global de les actuacions i cost d'estes relacionat amb l'obtenció de les fonts de finançament.  
d) Estudi economicofinancer que concreta els mitjans que es comprometran per a l'execució del programa.  
e) Tipus de gestió i justificació de la innecessarietat d'estudi d'impacte ambiental i de la innecessarietat d'estudi de paisatge.   
2. La documentació del projecte consta de memòria, estudi bàsic de seguretat i salut, plec de prescripcions tècniques particulars, mesuraments i pressupost i plànols.  
  
Tercer. A través d'este programa es preveu destinar les quotes de sostenibilitat derivades d'actuacions en sòl no urbanitzable al finançament d'accions de gestió municipal, tendents a la creació de la denominada Ruta Verda La Cueva.  
Es pretén el condicionament d'un itinerari de vianants que connecte el nucli urbà del municipi de Jacarilla amb l'entorn paisatgístic; amb este objecte és necessari el condicionament de la ruta verda, la senyalització d'esta i la col·locació de mobiliari urbà, a fi de poten-ciar-ne l'ús. La ruta verda transcorre íntegrament per camins de titularitat municipal i dóna lloc a un recorregut circular que, des del nucli urbà, discorre pels entorns naturals del municipi.  
Es preveu una acció que s'implementa a través del projecte corresponent amb els següents objectius:  
1. Connexió entre el nucli urbà i l'entorn relacionat amb la Ruta Verda La Cueva.  
2. Condicionament i posada en valor paisatgístic de l'entorn vegetal.  
3. Senyalització de les sendes i col·locació de mobiliari urbà.   
Es preveu la gestió directa del projecte i el sotmetiment a la corresponent licitació pública del contracte d'obres en els termes de la legislació vigent en matèria de contractes del sector públic. S'establix un termini d'execució de tres mesos des de l'aprovació del projecte.   
  
Quant a l'estudi economicofinancer, el programa establix un cost de l'actuació de 15.454,99 euros. Es preveu que el finançament s'obtindrà de les quotes de sostenibilitat procedents del cànon d'ús i aprofitament per la implantació d'actuacions en sòl no urbanitzable.  
  
En concret, s'afecta a este projecte el cànon d'ús i aprofitament derivat de la declaració d'interés comunitari aprovada per la Resolució del conseller de Medi Ambient, Aigua, Urbanisme i Habitatge en data 21 de gener de 2008, a instàncies de la mercantil Martínez y Sanz, SL, per a la implantació d'una planta de producció fotovoltaica, en la qual es va establir un cànon d'ús i aprofitament de 15.455 euros.   
  
Per la seua banda, el projecte desenrotlla i concreta l'acció inclosa en el programa, definint els aspectes tècnics per a executar-lo.  
  
Quart. Consten en l'expedient els següents pronunciaments d'altres administracions o organismes, les competències o béns demanials dels quals puguen resultar afectats per l'actuació:  
- Conselleria de Medi Ambient, Aigua, Urbanisme i Habitatge, Direcció General de Territori i Paisatge, Servici de Paisatge, de data 23 de juliol de 2010, de caràcter favorable respecte al projecte.  
- Conselleria d'Infraestructures, Territori i Medi Ambient, Servici d'Infraestructura Verda i Paisatge, de data 24 de gener de 2012, de caràcter favorable respecte al programa.  
  
Quint. En sessió de 5 de març de 2012, la Comissió Territorial d'Urbanisme d'Alacant acorda emetre un informe favorable respecte del Programa per a la Sostenibilitat i la Qualitat de Vida i del Projecte Ruta Verda La Cueva del municipi de Jacarilla, a fi que la consellera d'Infraestructures, Territori i Medi Ambient emeta un informe favorable i eleve al Consell la proposta d'aprovació definitiva.  
  
Sext. En data 6 de juliol de 2012, la consellera d'Infraestructures, Territori i Medi Ambient emet un informe favorable respecte del Programa per a la Sostenibilitat i la Qualitat de Vida i del Projecte Ruta Verda "La Cueva", del municipi de Jacarilla, i eleva al Consell la proposta d'aprovació definitiva d'ambdós.  
  
Fonaments de dret  
  
I. De conformitat amb el que establixen els articles 76 i 80 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge, la tramitació dels programes i dels projectes serà la mateixa que l'establida per als plans parcials en la legislació urbanística valenciana; és a dir, la disposada en l'article 90 de la Llei 16/2005, de 30 de desembre, de la Generalitat, Urbanística Valenciana, i concordants. No obstant això, caldrà tindre en compte les especialitats incloses en l'article 78 del Reglament d'Ordenació i Gestió Territorial i Urbanística, aprovat pel Decret 67/2006, de 19 de maig, del Consell. La competència per a l'aprovació definitiva correspon al Consell amb un informe previ del conseller competent en matèria de territori.   
  
Amb caràcter previ a l'emissió de l'informe, és pertinent sotmetre el programa a la consideració de la Comissió Territorial d'Urbanisme, igual que els plans parcials d'aprovació definitiva competència de la Generalitat, segons els tràmits a què remet el ja esmentat article 76 de la Llei de la Generalitat, d'Ordenació del Territori i Protecció del Paisatge, per a la tramitació dels programes. A este efecte, és aplicable l'article 8 del Reglament dels Òrgans Territorials, d'Avaluació Ambiental i Urbanístics de la Generalitat, aprovat pel Decret 135/2011, de 30 de setembre, del Consell.  
  
Si bé l'Ajuntament de Jacarilla va tramitar en primer lloc el projecte i amb posterioritat va tramitar el programa que li donava cobertura, en virtut del principi de conservació d'actes administratius, ha de procedir-se a resoldre simultàniament ambdós, programa i projecte.  
  
II. La documentació s'estima completa segons l'objecte del programa i del projecte, als efectes del compliment dels articles 74 i 76 del dit Reglament d'Ordenació i Gestió Territorial i Urbanística, en relació amb l'article 75 de la esmentada Llei d'Ordenació del Territori i Protecció del Paisatge.  
  
III. Quant a la naturalesa i abast de l'informe de la consellera d'Infraestructures, Territori i Medi Ambient, cal indicar que este ha de circumscriure's a examinar l'adequació del programa i del projecte als principis de sostenibilitat i qualitat de vida desenrotllats en la Llei 4/2004, de 30 de juny, de la Generalitat, d'Ordenació del Territori i Protecció del Paisatge, en relació amb les previsions del Reglament d'Ordenació i Gestió Territorial i Urbanística. En este sentit, l'article 85 de la Llei 4/2004 esmentada adés, en la redacció vigent en l'inici de la tramitació de l'expedient d'este programa, assenyala en l'apartat 1 que: «Els ingressos procedents del cànon establit per a les actuacions en sòl no urbanitzable amb declaració d'interés comunitari seran destinats íntegrament a actuacions tendents al manteniment i recuperació del territori o del paisatge, en l'àmbit del mateix municipi».   
  
A este efecte, s'assenyala que els objectius del programa i projecte es corresponen amb els que assenyala l'article 72.2.c) del Reglament d'Ordenació i Gestió Territorial i Urbanística, açò és, la protecció dels espais naturals que alberguen ecosistemes, hàbitats d'espècies i elements naturals significatius, fràgils, limitats o amenaçats i contribuïsquen a la consolidació dels corredors verds.  
L'acord d'aprovació ha de publicar-se en el Diari Oficial de la Comunitat Valenciana, d'acord amb el que disposen els articles 87 del Reglament d'Ordenació i Gestió Territorial i Urbanística i 104 de la Llei 16/2005, de 30 de desembre, de la Generalitat, Urbanística Valenciana, en relació amb l'article 80 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge.  
  
Per tot això, de conformitat amb els preceptes legals esmentats, la Llei de Règim Jurídic de les Administracions Públiques i del Procediment Administratiu Comú, i la resta de disposicions aplicables de manera general i pertinent, i a proposta de la consellera d'Infraestructures, Territori i Medi Ambient, el Consell  
  
ACORDA  
  
Aprovar definitivament el Programa per a la Sostenibilitat i la Qualitat de Vida i el Projecte Ruta Verda La Cueva, del municipi de Jacarilla.  
Contra este acord, que posa fi a la via administrativa, es pot interposar un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptador des de l'endemà de la notificació o publicació d'este acord, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjuí que les persones interessades puguen exercir qualsevol altre recurs que estimen oportú.  
  
València, 14 de setembre de 2012.  
  
El vicepresident i secretari del Consell,  
JOSÉ CISCAR BOLUFER.